Bespreking:Ingmar Bergman - Wikipedia

# Bespreking:Ingmar Bergman

### vanuit Wikipedia, die vrye ensiklopedie.

## [wysig] Inleiding

Die inleidingsin met al die hakkies en Sjabloon:Audio maak dinge vir my baie moeilik om te lees. As ek mag eerlik wees - ek het ophou voordat ek die derde woord van die werklike sin ("was") bereik het. Ek weet dis die styl wat algemeen gebruik word by Engels en in baie van ons artikels, maar ek wonder of ons dalk iets daaraan kan doen. Ek probeer te dink of 'n st. 2-kind die eerste paragraaf maklik sal kan verstaan. Ek glo nie dat alle inhoud van alle artikels só eenvoudig hoef te wees nie, maar probeer sommer 'n bietjie te dink hoe toeganklik ons artikels is. Geensins 'n gepik hier op wie-ookal hierdie geskryf het nie (soos ek sê, ek weet dis algemene styl en ek het dit ook waarskynlik êrens so gedoen). Ek het 'n bietjie probeer skaaf aan Sjabloon:Audio, maar wil dit eers met meer blaaiers toets voordat ek dit verander. Ek moet erken dat die "hulp" en "info" nie werklik vir my duidelik is nie, miskien juis omdat dit ná die ikoon kom of iets. Ek weet nie. Dog ek gooi sommer 'n klip in die bos. --Alias 15:43, 31 Julie 2007 (UTC)

  Hmm... ek onthou jy was destyds al ongelukkig met die "oudio"-sjabloon. Ek is ook nie té gelukkig met die hakies nie, alhoewel ek nie weet wat die gewenste oplossing sou wees nie. Dit geboortedatum en sterftedatum is vir my belangrik om reeds in die inleiding te verskyn, soos dit nou is. Ek sal bietjie kopkrap en dink of daar nie miskien 'n alternatiewe manier is om hierdie inligting weer te gee sonder dat die leesbaarheid van die inleidingsin belemmer nie. Anrie 15:48, 31 Julie 2007 (UTC)

## [wysig] Minister

Ek glo die Engelse "Lutheran minister" verwys na 'n Lutherse dominee / priester (net nie doodseker oor die korrekte Afrikaans nie. Ek is egter redelik seker dat "minister" nie die gewenste vertaling is nie. --Alias 15:43, 31 Julie 2007 (UTC)

  Dankie - ek het die vertaling gedoen en weet nie hoe ek die nie raakgesien het nie. Ek het dit nou verander na "predikant", na aanleiding van my tweetalige woordeboek. Anrie 15:46, 31 Julie 2007 (UTC)

Ontsluit van "http://af.wikipedia.org../../../i/n/g/Bespreking%7EIngmar_Bergman_0a4c.html"

##### Views

- Artikel
- Bespreking
- Huidige wysiging

##### Soek